Document ID: 32006R1819

32006R1819
L 351/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1819/2006 НА СЪВЕТА
от 11 декември 2006 година
за изменение на Регламент (ЕО) № 234/2004 относно някои ограничителни мерки по отношение на Либерия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 60 и 301 от него,
като взе предвид Обща позиция 2006/31/ОВППС от 23 януари 2006 г. за подновяване на ограничителните мерки, наложени срещу Либерия (1), както и Обща позиция 2006/518/ОВППС от 24 юли 2006 г. за изменение и подновяване на някои ограничителни мерки, наложени срещу Либерия (2),
като взе предвид предложението на Комисията,
като има предвид, че:
(1)
За да се изпълняват мерките, наложени срещу Либерия с Резолюция 1521(2003) на Съвета за сигурност на ООН, (наричана по-долу „Резолюцията“), Обща позиция 2004/137/ОВППС (3) от 10 февруари 2004 г. за ограничителни мерки срещу Либерия, предвиди разпоредби за изпълнението на мерките, определени с Резолюция 1521(2003) относно Либерия и забрана върху осигуряването на финансова помощ за военни дейности за Либерия. В съответствие с Резолюции 1647 (2005), 1683 (2006) и 1689 (2006) на Съвета за сигурност на ООН, Общи позиции 2006/31/ОВППС и 2006/518/ОВППС, които потвърдиха мерките, предвидени с Обща позиция 2004/137/ОВППС относно допълнителен период от време и предвидиха определени промени.
(2)
Регламент (ЕО) № 234/2004 на Съвета (4) забранява осигуряването на техническа и финансова помощ за Либерия, свързана с военни дейности, вноса на необработени диаманти от Либерия и вноса на кръгли дървесни трупи и дървесни продукти с произход от тази страна.
(3)
На 20 юни 2006 г. Съветът за сигурност на ООН прие Резолюция 1689 (2006). Той реши, inter alia, да не подновява мерките за забрана на вноса на всички видове кръгли дървесни трупи и дървесни продукти с произход от Либерия, които бяха наложени с параграф 10 на Резолюция 1521(2003), и срока на действие на този параграф, който след няколко поредни изменения изтече на 20 юни 2006 г. Съветът за сигурност заяви решимостта си да възстанови тази забрана, в случай че в срок от 90 дни Либерия не успее да гласува законодателство за горите, предложено от Комитета за наблюдение върху реформата за горите, създаден от правителството на Либерия.
(4)
Съветът за сигурност прегледа повторно въпроса на 20 октомври 2006 г. и стигна до заключение, че Либерия е приела необходимото законодателство за горите. В тази връзка Съветът реши да не възстановява забраната.
(5)
Член 6, параграф 2 от Регламент (ЕО) № 234/2004, с който се забранява вносът в Общността на всички видове кръгли дървесни трупи и дървесни продукти с произход от Либерия и действието на който беше преустановено от 23 юни 2006 г. до 18 септември 2006 г., следователно следва да бъде отменен със задна дата, считано от 19 септември 2006 г.
ПРИЕ НАСТОЯЩИЯ РЕГЛАМЕНТ:
Член 1
В член 6, параграф 2 от Регламент (ЕО) № 234/2004 се заличава.
Член 2
Настоящият регламент влиза в сила от датата след публикуването му в Официален вестник на Европейския съюз.
Регламентът се прилага от 19 септември 2006 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 декември 2006 година.

Labels: 1
5
14
3
18